ลีลาวดีเพลิง

ลีลาวดีเพลิง ()  เป็นละครโทรทัศน์ไทย สร้างครั้งแรกปี พ.ศ. 2558 บทประพันธ์โดยกิ่งฉัตร กำกับการแสดงโดยตรัยยุทธ กิ่งภากรณ์ นำแสดงโดยธันวา สุริยจักร, อัญรินทร์ ธีราธนันพัฒน์, พีรวัศ กุลนันท์วัฒน์, นุสบา ปุณณกันต์, ปุณยาพร พูลพิพัฒน์, ปรัชญ์ ปรมิณ, ป่านทอทอง บุญทอง, กนกวรรณ อมราพงษ์ ผลิตโดยบริษัท ปรากฏการณ์ดี จำกัด ออกอากาศทุกวันศุกร์-อาทิตย์ เวลา 20.30 - 22.30 น. ทางช่อง 7
 ตั้งแต่วันเสาร์ที่ 3 มกราคม - วันอาทิตย์ที่ 8 กุมภาพันธ์ พ.ศ. 2558 ต่อจากละคร เนตรนาคราช ออกอากาศซ้ำในช่วง ละครดังที่คิดถึง เวลา 09.30  - 11.20 น. เริ่มวันที่ 25 กุมภาพันธ์ - 22 มีนาคม พ.ศ. 2564 ต่อจากละคร ผักบุ้งกับกุ้งนาง

เนื้อเรื่อง 
บาดแผลในอดีตฝังลึกจนกลายเป็นแผลเป็นเกาะกินกายและใจมานานกว่าสิบปี บาดแผลที่เกิดจากความรักที่ผลักดันให้ทุกคนต้องทำเพื่อคนที่ตนรัก แม้สิ่งที่ทำนั้นจะถูกหรือผิด นักร้องสาวฉายา ลีลาวดีเพลิง เป็นอีกคนหนึ่งที่มีแผลเป็นจากความรักที่พ่อมีต่อเธอ เธอจึงกลับมาเพื่อจะลบรอยแผลเป็นให้กับตัวเอง หากแต่ต้องแลกกับความทุกข์ทรมานของอีกคนหนึ่งที่ตนรัก

นักแสดง

เพลงประกอบละคร 
 เพลง เสน่หา - ขับร้องโดย อัญรินทร์ ธีราธนันพัฒน์ (ทับทิม)
คำร้อง-ทำนอง มนัส ปิติสานต์ / เรียบเรียงดนตรี บรรณ สุวรรณโณ
 เพลง คนว้าเหว่ - ขับร้องโดย อัญรินทร์ ธีราธนันพัฒน์ (ทับทิม)
คำร้อง-ทำนอง-เรียบเรียงดนตรี บรรณ สุวรรณโณ
 เพลง ฤๅความรักแปลก - ขับร้องโดย อัญรินทร์ ธีราธนันพัฒน์ (ทับทิม)
คำร้อง-ทำนอง ชลลดา สุวรรณมงคล และ บรรณ / เรียบเรียงดนตรี บรรณ สุวรรณโณ
 เพลง เหมือนฝัน - ขับร้องโดย คณาคำ อภิรดี (บี๋)
คำร้อง-ทำนอง บุษบา นราธิป กาญจนวัฒน์ / เรียบเรียงดนตรี บรรณ สุวรรณโณ

รางวัล
นักแสดงสมทบหญิงยอดเยี่ยม (นุสบา ปุณณกันต์) Asian Television Awards 2015 ประเทศสิงคโปร์
เข้าชิงนักแสดงสมทบชายยอดเยี่ยม (พีรวัศ กุลนันท์วัฒน์ ) Asian Television Awards 2015 ประเทศสิงคโปร์

เรตติ้ง 
ละครเรื่องลีลาวดีเพลิงได้รับความนิยมอย่างสูง โดยมีเรตติ้งตอนจบสูงถึง 12.6 สูงเป็นอันดับที่ 6 ของละครไทยทุกเรื่องทุกสถานี ที่ออกอากาศในปี พ.ศ. 2558 (เฉลี่ยสูงสุดอันดับ 9)

อ้างอิง

แหล่งข้อมูลอื่น 
 เรื่องย่อละคร ลีลาวดีเพลิง : ผู้จัดการ Online
 
 เรื่องย่อละคร ลีลาวดีเพลิง : บทละครโทรทัศน์ Truelife

ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2558